Έγκριση σύστασης και λειτουργίας Επιχειρήσεων Προσωρινής Απασχόλησης (ΕΠΑ)
Με την αίτηση ο/η ενδιαφερόμενος/η δηλώνει ότι επιθυμεί να ασκήσει τη δραστηριότητα της ΕΠΑ , την έδρα της εταιρείας, καθώς και ότι θα υποβάλλει εις διπλούν τα κατά νόμο απαραίτητα δικαιολογητικά.
Κατάθεση από τον αιτούντα (δια ζώσης ή ταχυδρομικά)
α. Το φυσικό πρόσωπο που υποβάλλει την αναγγελία έναρξης της ως άνω δραστηριότητας πρέπει να είναι Έλληνας υπήκοος ή υπήκοος Κράτους Μέλους της Ευρωπαϊκής Ένωσης ή υπήκοος κράτους μέλους του Ενιαίου Ευρωπαϊκού Οικονομικού Χώρου ή ομογενής που νόμιμα διαμένει στην Ελλάδα. β. Όταν η αναγγελία έναρξης της ως άνω δραστηριότητας υποβάλλεται από νομικό πρόσωπο, τα πρόσωπα, στα οποία κατά το νόμο και το καταστατικό της Επιχείρησης Προσωρινής Απασχόλησης έχει ανατεθεί η αρμοδιότητα για τη διοίκηση, τη διαχείριση της περιουσίας αυτής και για την εκπροσώπησή της, θα πρέπει να είναι Έλληνες υπήκοοι ή υπήκοοι κρατών μελών της Ευρωπαϊκής Ένωσης ή υπήκοοι κρατών μελών του Ενιαίου Ευρωπαϊκού Οικονομικού Χώρου ή ομογενείς που νόμιμα διαμένουν στην Ελλάδα.
Οι ΕΠΑ δεν επιτρέπεται να ασκούν άλλη δραστηριότητα πέραν της σύναψης συμβάσεων ή σχέσεων εξαρτημένης εργασίας με προσωρινά απασχολούμενους, με σκοπό να τους τοποθετούν σε έμμεσους εργοδότες για να εργασθούν προσωρινά υπό την επίβλεψη και τη διεύθυνσή τους, υπό τους όρους και τις προϋποθέσεις που ορίζονται στις οικείες διατάξεις. Κατ’ εξαίρεση επιτρέπεται να ασκούν: α) μεσολάβηση για εξεύρεση θέσεως εργασίας, για την οποία έχει γίνει αναγγελία έναρξης της στη Διεύθυνση Ατομικών Ρυθμίσεων του Υπουργείου Εργασίας και Κοινωνικών Υποθέσεων και δεν έχει απαγορευτεί η άσκηση της εν λόγω δραστηριότητας, β) αξιολόγηση ή και κατάρτιση ανθρώπινου δυναμικού, σύμφωνα με τις κείμενες διατάξεις, γ) συμβουλευτική και επαγγελματικό προσανατολισμό, σύμφωνα με τις κείμενες διατάξεις.
Η διαδικασία αφορά στην έναρξη δραστηριότητας Επιχείρηση Προσωρινής Απασχόλησης μπορεί να συσταθεί από φυσικό ή νομικό πρόσωπο. Για την άσκηση της δραστηριότητας της προσωρινής απασχόλησης από φυσικό ή νομικό πρόσωπα. Απαιτείται αναγγελία έναρξης της εν λόγω δραστηριότητας στη Διεύθυνση Ατομικών Ρυθμίσεων του Υπουργείου Εργασίας και Κοινωνικών Υποθέσεων. Η αναγγελία συνοδεύεται από τα νόμιμα δικαιολογητικά για την πιστοποίηση συνδρομής των νομίμων προϋποθέσεων για τη σύσταση και λειτουργία των Ε.Π.Α..
Τα ενδιαφερόμενα φυσικά ή νομικά πρόσωπα καταθέτουν δύο εγγυητικές επιστολές α) ύψους 60.000 ευρώ για τη διασφάλιση των αποδοχών των προσωρινά απασχολούμενων και πρέπει να έχει απεριόριστη ισχύ. Η εγγυητική επιστολή κατατίθεται στη Διεύθυνση Ατομικών Ρυθμίσεων του Υπουργείου Εργασίας και Κοινωνικών Υποθέσεων, β) 30.000 ευρώ για τη διασφάλιση των πάσης φύσεως ασφαλιστικών εισφορών των προσωρινά απασχολουμένων μισθωτών της Επιχείρησης Προσωρινής Απασχόλησης και πρέπει να έχει απεριόριστη ισχύ. Η εγγυητική επιστολή κατατίθεται στην Διεύθυνση Οικονομικών Υπηρεσιών του ΙΚΑ, η οποία υποχρεούται να ενημερώσει την αρμόδια Διεύθυνση Ασφάλισης και Εσόδων.
Βεβαίωση από την αρμόδια ΔΟΥ για τη έναρξη επιτηδεύματος.
Τα απαραίτητα έγγραφα σχετικά με τη σύσταση της εταιρείας σε περίπτωση νομικού προσώπου (καταστατικό, ΦΕΚ- ανάλογα με τη νομική μορφή).
Αποδεικτικό φορολογικής ενημερότητας για χρέη προς το Δημόσιο.
Αποδεικτικό Ασφαλιστικής Ενημερότητας (ΑΑΕ), η οποία απευθύνεται σε επιχειρήσεις (νομικά ή φυσικά πρόσωπα), απογεγραμμένες ή αναπόγραφες στο Μητρώο Εργοδοτών κοινών επιχειρήσεων του e-ΕΦΚΑ, και σε φυσικά πρόσωπα, ήτοι ελεύθερους επαγγελματίες, αυτοαπασχολούμενους, αγρότες, μισθωτούς ασφαλισμένους, συνταξιούχους, λοιπούς ιδιώτες.
Αντίγραφο του συμβολαίου σύστασης (καταστατικού) της αιτούσας εταιρείας με τυχόν τροποποιήσεις του, στην περίπτωση που πρόκειται για Ομόρρυθμη ή Ετερόρρυθμη εταιρεία.
Ανακοίνωση καταχώρησης της εταιρείας στο αρμόδιο Πρωτοδικείο
Αντίγραφο τίτλου ιδιοκτησίας ή μισθωτηρίου συμβολαίου
Ανακοίνωση καταχώρησης στο Μητρώο Ανωνύμων Εταιρειών ή ΕΠΕ.
ΦΕΚ με τη συγκρότηση του Διοικητικού Συμβουλίου σε σώμα και την εκπροσώπηση της Εταιρείας.
Πιστοποιητικό πυρασφάλειας ή ισοδύναμο έγγραφο που διασφαλίζει την πυρασφάλεια του χώρου
Πιστοποιητικό πλήρωσης των όρων ασφάλειας και υγείας καθώς και προσβασιμότητας του κτιρίου.
Δήλωση ότι έχει προβεί στη προβλεπόμενη από το Π.Δ. 105/95 σήμανση ασφάλειας ή και υγείας στην εργασία
Αντίγραφα Δελτίων Ταυτότητας ή Διαβατηρίων, ειδικά δε για τους ομογενείς του ειδικού δελτίου ταυτότητας ομογενούς
Αντίγραφο ποινικού μητρώου δικαστικής χρήσης
Τα δικαιολογητικά αυτά αφορούν σε :Αντίγραφο του συμβολαίου σύστασης (καταστατικό της αιτούσης εταιρείας) με τυχόν τροποποιήσεις του, Ανακοίνωση καταχώρησης της εταιρείας στο αρμόδιο Πρωτοδικείο, Ανακοίνωση καταχώρησης της εταιρείας στο μητρώο ανωνύμων εταιρειών και ΕΠΕ, ανάλογα με τη νομική μορφή.
Το φυσικό πρόσωπο, οι εταίροι των Ομόρρυθμων Εταιριών (Ο.Ε.), των Ετερόρρυθμων Εταιριών (Ε.Ε.), ο διαχειριστής της Εταιρίας Περιορισμένης Ευθύνης (ΕΠΕ), τα μέλη του Δ.Σ. της Ανώνυμης Εταιρίας (Α.Ε.)., που επιθυμούν να ασκήσουν τη δραστηριότητα της προσωρινής απασχόλησης δεν επιτρέπεται: α) Να έχουν καταδικαστεί τελεσίδικα σε ποινή στερητική της ελευθερίας τουλάχιστον ενός έτους ή ανεξαρτήτως ποινής για εκβίαση, απάτη, χρεοκοπία, τοκογλυφία, κλοπή, υπεξαίρεση, ληστεία, συκοφαντική δυσφήμηση, απειλή, απατηλή διέγερση σε μετανάστευση, επικίνδυνη και βαριά σωματική βλάβη, εγκλήματα κατά της ζωής, κατά της γενετήσιας ελευθερίας και οικονομικής εκμετάλλευσης της γενετήσιας ζωής, περί τα υπομνήματα, σχετικά με το νόμισμα, εγκλήματα που αφορούν τα όπλα, τις αρχαιότητες, την προώθηση παράτυπα διαμενόντων πολιτών τρίτων χωρών στο εσωτερικό της χώρας ή τη διευκόλυνση της μεταφοράς ή προώθησή τους ή της εξασφάλισης καταλύματος σε αυτούς για απόκρυψη ή για παραβάσεις της νομοθεσίας για την εγκατάσταση και κίνηση αλλοδαπών στην Ελλάδα, εμπόριο δούλων, παράβασης των διατάξεων για ναρκωτικά, λαθρεμπορίου, του νόμου περί μεσαζόντων, εγκλήματα με χρήση μέσων υψηλής τεχνολογίας, εγκλήματα αντίστασης, αρπαγής ανηλίκων, παράνομη κατακράτηση, παράνομη βία, ασφαλιστικά αδικήματα (α.ν. 86/1967 ΦΕΚ Α ́ 136) και φορολογικά αδικήματα (ν. 2523/1997 ΦΕΚ Α ́ 179). β) Να έχουν παραπεμφθεί με τελεσίδικο βούλευμα για κακούργημα ή για πλημμέλημα της προαναφερόμενης παραγράφου έστω και αν το αδίκημα έχει παραγραφεί. Η κατά το προηγούμενο εδάφιο, μεταγενέστερη του χρόνου ορισμού τους, καταδίκη επιφέρει: α) στην περίπτωση του φυσικού προσώπου, την απαγόρευση της άσκησης της εν λόγω δραστηριότητας, η οποία επιβάλλεται με απόφαση του Προϊσταμένου της Διεύθυνσης Ατομικών Ρυθμίσεων του Υπουργείου Εργασίας και Κοινωνικών Υποθέσεων β) στην περίπτωση Ο.Ε, Ε.Ε ή Ε.Π.Ε ή Α.Ε., την έκπτωση των προσώπων αυτών από την ιδιότητα των εταίρων ή του διαχειριστή ή των μελών του Δ.Σ. αντίστοιχα. Στην περίπτωση β’ η Επιχείρηση Προσωρινής Απασχόλησης υποχρεούται να αντικαταστήσει το φυσικό πρόσωπο που εξέπεσε της ιδιότητάς του με άλλο και να γνωστοποιήσει στην Διεύθυνση Ατομικών Ρυθμίσεων του Υπουργείου Εργασίας και Κοινωνικών Υποθέσεων τον αντικαταστάτη του, εντός προθεσμίας 6 μηνών, προσκομίζοντας τα έγγραφα που αποδεικνύουν την εν λόγω αντικατάσταση.
Αφορά περιπτώσεις που τα νομικά πρόσωπα είναι Ομόρρυθμη ή Ετερόρρυθμη Εταιρεία
Αφορά στην κτιριακή υποδομή της εταιρείας προσωρινής απασχόλησης.
Αφορά σε άσκηση της δραστηριότητας από Ανώνυμη Εταιρεία (Α.Ε.) ή Εταιρεία Περιορισμένης Ευθύνης (ΕΠΕ)
Στην περίπτωση της Α.Ε., το ΦΕΚ με τη συγκρότηση του Διοικητικού Συμβουλίου σε σώμα και την εκπροσώπηση της Εταιρείας. Στην περίπτωση της ΕΠΕ, το ΦΕΚ στο οποίο περιλαμβάνεται η επωνυμία του διαχειριστή, των εταίρων και των εκπροσώπων της εταιρείας.
Την εγγυητική επιστολή του άρθρου 126 του ν. 4052/12 που αφορά τη διασφάλιση των αποδοχών των προσωρινά απασχολούμενων μισθωτών της, ii) φωτοτυπία της εγγυητικής επιστολής του άρθρου 126 του ν. 4052/12 που αφορά τη διασφάλιση των ασφαλιστικών εισφορών των προσωρινά απασχολούμενων μισθωτών της, συνοδευόμενη από τη βεβαίωση κατάθεσής της στην Διεύθυνση Οικονομικών Υπηρεσιών του ΙΚΑ.
Πιστοποιητικό που εκδίδεται από διπλωματούχο (πτυχιούχο) Πολιτικό Μηχανικό με άδεια ασκήσεως επαγγέλματος και πιστοποιεί ότι πληρούνται κατά περίπτωση: Οι απαιτήσεις της παρ. 2 του παραρτήματος Ι και ΙΙ του Π.Δ. 16/1996 και οι απαιτήσεις της παρ. 22 του Παραρτήματος Ι ή της παρ. 21 του παραρτήματος ΙΙ του Π.Δ. 16/1996.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
ΕΓΡΙΣΗ ΑΣΚΗΣΗΣ ΛΕΙΤΟΥΡΓΙΑΣ ΕΠΑ ΚΑΙ ΥΠΟΚΑΤΑΣΤΗΜΑΤΩΝ-ΠΑΥΣΗ ΛΕΙΤΟΥΡΓΙΑΣ
Η δραστηριότητα ασκείται ελευθέρως μετά την πάροδο τριμήνου από την αναγγελία ενάρξεως ασκήσεως της, και αφού έχουν κατατεθεί οι από το νόμο εγγυητικές επιστολές.
Τα άρθρα αφορούν στο αντικείμενο των ΕΠΑ, τη σύσταση και λειτουργία τους, τις οικονομικές και ασφαλιστικές εγγυήσεις για τους προσωρινά απασχολούμενους, τον ελεγκτικό μηχανισμό και τις τυχόν κυρώσεις λόγω μη συμμόρφωσης με το νομοθετικό πλαίσιο.
Αφορά στις διοικητικές κυρώσεις στις ΕΠΑ
Ρύθμιση όρων, προϋποθέσεων και διαδικασίας για την εφαρμογή των διατάξεων του ν. 4052/2012 που αφορούν τις Επιχειρήσεις Προσωρινής Απασχόλησης.
Καθορισμός του ύψους, των όρων και προϋποθέσεων, και της διαδικασίας κατάπτωσης των εγγυητικών επιστολών που καταθέτουν οι Επιχειρήσεις Προσωρινής Απασχόλησης.
Σε περίπτωση απόφασης απαγόρευσης άσκησης της δραστηριότητας , χωρεί άσκηση από τον ενδιαφερόμενο ενδικοφανούς προσφυγής εντός προθεσμίας τριάντα (30) ημερών από την ημερομηνία κοινοποίησης της απόφασης,
Εξετάζεται η πληρότητα του φακέλου ως προς τις νόμιμες προϋποθέσεις , που καταθέτει με την αίτηση του ο/η ενδιαφερόμενος/η που επιθυμεί να ασκήσει τη δραστηριότητα της ΕΠΑ
Ο επιτόπιος έλεγχος ανατίθεται σε τριμελείς Επι− τροπές που απαρτίζονται από υπαλλήλους του Σώματος Επιθεώρησης Εργασίας (ΣΕΠΕ), εκ των οποίων οι δύο θα είναι Επιθεωρητές Εργασιακών Σχέσεων και ο ένας θα είναι Επιθεωρητής Ασφάλειας και Υγείας στην Εργασία. Σκοπός του επιτόπιου ελέγχου είναι η επαλήθευση των στοιχείων του φακέλου και η σύνταξη έκθεσης αξιολόγησης, αφού προηγηθεί συνέντευξη των ελεγκτών με τον νόμιμο εκπρόσωπο της επιχείρησης.
Ο/Η προϊστάμενος/η της Διεύθυνσης Ατομικών Ρυθμίσεων αφού λάβει υπόψη την έκθεση ελέγχου και αξιολόγησης και όλα τα σχετικά στοιχεία, εφόσον δεν συντρέχει λόγος απαγόρευσης άσκησης της δραστηριότητας, αποστέλλει έγγραφο με το οποίο ενημερώνει τον/την ενδιαφερόμενο/η για την έγκριση της δραστηριότητας καλεί τον να καταθέσει τις εγγυητικές επιστολές. Σε περίπτωση μη συνδρομής των νομίμων προϋποθέσεων για την άσκηση της δραστηριότητας της προσωρινής απασχόλησης ή μη εμπρόθεσμης προσκόμισης των εγγυητικών επιστολών, ο/η προϊστάμενος/η της Διεύθυνσης Ατομικών Ρυθμίσεων του Υπουργείου Εργασίας και Κοινωνικών Υποθέσεων απαγορεύει την άσκηση της εν λόγω δραστηριότητας, εντός τριμήνου από την υποβολή της σχετικής αναγγελίας συνοδευομένης από φάκελο περιέχοντα τα πλήρη δικαιολογητικά, ενημερώνοντας σχετικά τον/την ενδιαφερόμενο/η.
Σε περίπτωση που δεν υπάρχει πληρότητα φακέλου, η διαδικασία διακόπτεται , γίνεται σχετική αλληλογραφία με ενδιαφερόμενο/η. Εφόσον ο φάκελος είναι πλήρης αποστέλλεται στην αρμόδια Επιτροπή. Εφόσον παρέλθει τρίμηνο και δεν έχει γίνει ο επιτόπιος έλεγχος ο ενδιαφερόμενος μπορεί να ασκήσει τη δραστηριότητα υπό την επιφύλαξη του πορίσματος του επιτόπιου ελέγχου.
Αποστολή φακέλου σε Τριμελή Επιτροπή για επιτόπιο έλεγχο